Diari Oficial de la Generalitat Valenciana


Sumari del DOGV 7475, del 27-02-2015 (2015/1763)

Resolució de 16 de febrer de 2015, del director general de Farmàcia i Productes Sanitaris, per la qual admet a tràmit la sol·licitud formulada per l'Ajuntament de Famorca per a l'autorització d'una farmaciola permanent al municipi de Famorca.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7475

Data del DOGV
:   27-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1763


Organisme emissor
:   Conselleria de Sanitat

Tipus de document
:   Resolució

Resolució de 16 de febrer de 2015, del director general de Farmàcia i Productes Sanitaris, per la qual admet a tràmit la sol·licitud formulada per l'Ajuntament de Famorca per a l'autorització d'una farmaciola permanent al municipi de Famorca. [2015/1763]  
Vista la sol·licitud formulada per l'Ajuntament de Famorca per a l'autorització d'una farmaciola permanent en el municipi de Famorca.  
Considerant que al municipi de Famorca s'ha procedit a la clausura de l'única oficina de farmàcia i que disposa d'una població inferior a 250 habitants, de conformitat amb les disposicions de l'article 20.2 de la Llei 6/1998, de 22 de juny, d'Ordenació Farmacèutica de la Comunitat Valenciana, modificat per la Llei 7/2014, de 22 de desembre, de Mesures Fiscals, de Gestió Administrativa i Financera i d'Organització de la Generalitat, és procedent l'autorització per a l'obertura d'una farmaciola farmacèutica, inclús en el cas de no complir-se els requisits establits en el primer paràgraf de l'article 33 de la Llei 6/1998 esmentada, resolc:  
  
Admetre a tràmit esta sol·licitud amb les indicacions següents:  
- L'Ajuntament de Famorca no oferix cap local per a la ubicació de la farmaciola.  
- El mínim d'assistència és de 10 hores setmanals d'atenció al públic, preferentment durant l'horari de consulta mèdica.  
Els farmacèutics titulars d'oficina de farmàcia oberta al públic en la mateixa zona farmacèutica o altres d'adjacents interessats en l'adjudicació de la farmaciola hauran de presentar la instància, en el termini màxim d'un mes comptador des de l'endemà d'esta publicació, segons el model establit en l'annex de l'Orde d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'orde esmentada. La vinculació de la farmaciola es realitzarà d'acord amb l'article 34 de la Llei 6/1998, de 22 de juny, d'Ordenació Farmacèutica de la Comunitat Valenciana, modificat per la Llei 9/2011, de 26 de desembre, de Mesures Fiscals, de Gestió Administrativa i Financera i d'Organització de la Generalitat.  
  
La presentació de sol·licituds es podrà efectuar en el Registre General de la Conselleria de Sanitat, c/ Misser Mascó, 31, de València, o de qualsevol de les formes establides en l'article 38.4 de la Llei 30/1992, de Règim Jurídic de les Administracions Publiques i del Procediment Administratiu Comú, redactat d'acord amb la Llei 4/1999, de 13 de gener.  
  
València, 16 de febrer de 2015.- El director general de Farmàcia i Productes Sanitaris: José Luis Trillo Mata.